
Sf. Pavel cătră Filimon. 

— Creştinismul şi Sclăvia — 

I. 

Pavel tn temniţa din Roma. 

A doua naştere a Iui Onisim. 

In încăperea scundă a unei case pleoştite din ma¬ 
halaua cetăţii eterne, apostolul neamurilor îşi petrece 
zilele de robie ale eroicelor sale bătrâneţe. Ierusalimul, 
care şi-a omorât prorocii şi a ucis cu pietri pe trimişii 
lui Dumnezeu; Ierusalimul, care a pironit pe cruce pe 
Mântuitorul lumii, nu putea pregăti o altă ursită nici 
pentru Pavel care într’un moment de dumnezeiască ilu¬ 
minare s’a lăpădat de idealul fariseic al părinţilor săi 
— şi, covârşindu se de puterea izbăvitoarei Cruci, s’a 
pus — cu tot entuziasmul sectei care l a crescut — în 
slujba lui Hristos cel răstignit, în slujba lui Hristos 
care-a înviat. 

«Trădătorul» trebuia să-şi ia pedeapsa cuvenită după 
«lege». I s’a găsit o vină ca şi divinului său învăţător. 
Ca şi divinul său învăţător a fost dat pe mâna cârmuirii 
romane sub cuvânt că strică legea «strămoşească» şi 
răsvrăteşte poporul împotriva Chesarului — spre a fi 
osândit — în rând cu cei mai straşnici făcători de rele. 

Acum e în Roma chesarului al cărui nume îl che¬ 
mase în vârtutea drepturilor, pe care i le da cetăţenia 
sa romană. La poartă-i ţine straje un ostaş rânduit de 
«voevodul oastei». E totuşi o situaţie de favoare, întrucât 
Apostolului i s’a dat voie să locuiască într’o casă închi¬ 
riată pe propria sa cheltuială, deosebi de tovarăşii legaţi, 
cu care venise din Ierusalim. 

Şi casa pleoştită în care soarele cu greu putea pă¬ 
trunde, se făcu astfel adăpostul luminei celei negrăite, 

care, ca un râu de viaţă, izvora curată şi puternică din 
sufletul iluminat al de două ori robului Pavel. A fost 
ursită din partea Celui necuprins în gândurile sale, să 
fie nouă peşteră din Vifleem, la care să se pogoare 
«cei însetoşaţi după dreptate» şi peatra unghiulară a 
bisericii lui Hristos din metropola lumii romane. 

In zilele rânduite şi cu îngăduinţa paznicului îm¬ 
părătesc veneau la Pavel mulţi din cei ce prinseseră 
svonul sosirii sale, «cărora mărturisind le spunea de 
împărăţia lui Dumnezeu, dovedindu-le lor cele pentru 
Isus, din legea lui Moisi şi din proroci, de dimineaţa 
până seara» şi învăţând noroadele «cu toată îndrăsneala, 
fără opreală». (Fapte 28, 23 şi 31) 

Şi oastea lui creştea din zi în zi. Veneau la el mai 
ales desmoşteniţii veacului acestuia, mulţimea sclavilor 
pentru cari stăpânii nu aveau decât dispreţ şi osândă. 
Veneau la el ca să-i robească lui Hristos-Libera- 
torul. Căci jugul lui Hristos era uşor şi sarcina purtării 
lui era uşoară. Vestea propoveduirii sale pătrunsese până 
între zidurile ^laturilor împărăteşti. Lucrul Domnului 
sporea văzând cu ochii, precum sporea şi osârdia şi 
nădejdea neodihnitului său apostol. 

Intr’una din zile, iscoditorii ochi ai Iui Pavel se 
opriră asupra unui oaspe nou al casei sale şi-a lui Dum¬ 
nezeu. Figura i era cunoscută. II mai văzuse undeva de 
mult. îşi aducea aminte ca prin vis că-1 mai întâlnise 
undeva, în tovărăşia unui prietin din îndepărtatele me¬ 
leaguri ale răsăritului. Dar amintirea nu 1 slujea destul 
şi nu-şi putu lămuri împrejurările în care-1 mai văzuse; 
nici numele nu i-1 putu gâci. Privirea lui blândă şi isco¬ 
ditoare însă nu slăbi de loc pe noul oaspe. 

In casă erau mulţi din ceice veneau să-şi ia me¬ 
rinde sufletească dela Pavel. Noul ucenic sta retras mai 
la oparte, ascultând supus cuvintele de mângâiere şi de 
îndemn ale învăţătorului şi rugile în psalmi cântaţi de 
toată adunarea. 

Ceasurile erau înaintate şi ucenicii trebuiau să plece 
pela trebile lor. învioraţi şi plini de nădejdi îşi îndrep- 

tară paşii spre ieşire. Numai noul oaspe nu se’ndura 
să iasă. Zăbovind în urma celorlalţi, se apropie de Pavel 
cu sfiala şi smerenia pe care ţi-o inspiră totdeauna o 
taină mare; şi vai, ce taină mare-i frământa inima lui 
Onisim! Căci el era: Onisim, robul lui Filimon din Colose. 

Apostolul îşi aducea aminte acum de acest neno¬ 
rocit, la care, de sigur, nu se mai gândise de multă vreme. 
Privirea sa-1 îmbrătişă mirată, dar cu atâta bunătate 
părintească, încât «fugarul» prinse a grăi cu îndrăsneală 
şi a se spovedi cu toată încrederea pe care i-o strecu¬ 
rase în suflet privirea, ca din altă lume, a lui Pavel. 

— Viu din Colose. Intrasem în păcat: furasem dela 
stăpânul meu parale şi pietri scumpe. Le-am risipit şi 
temându-mă de străşnicia pedepsei ce m’aştepta, am luat 
o corabie şi am venit la Roma, crezând că în vâltoarea 
acestei cetăţi îndepărtate nime nu-mi va mai da de urmă. 
Dar cugetul mă mustra şi teama de-a fi prins îşi zidea 
lăcaş întunecos în sufletul meu. După câteva zile de 
frământări cumplite, mi-adusei aminte că bunul prietin al 
stăpânului meu este în Roma. El singur mi-ar putea da o 
vorbă de mângâiere, un îndemn; el singur m’ar putea 
scăpa din această stare de osândă a propriei mele con¬ 
ştiinţe. El singur ar putea îmblânzi mânia răscolită a 
stăpânului meu. Mai mult de-atâta, bunătatea şi puterea 
lui duhovnicească ar covârşi poate inima stăpânului meu 
în aşa măsură, că m’ar ierta şi m’ar slobozi din robie 
pentru totdeauna. «Sila de ziua de azi şi teama de ziua 
de mâne» şi visul slobozeniei mele m’au adus aici. 

Pavel îl ascultă cu luare aminte şi-l asigură că-1 
va lua sub scutul autorităţii sale. Din clipa aceea pacea 
se sălăşlui în sufletul lui Onisim. Râmase Ia Pavel, fiindu-i 
de mare ajutor întru toate. Zilnic asculta propoveduirea 
lui Pavel, care în scurtă vreme îl născu din nou, făcând 
din Onisim, robul lui Filimon — un rob al lui Hristos. 

Intr’o bună zi Pavel îşi aduse însă aminte de bunul 
Au prietin din Colose. Şi se gândi că acesta ar putea 
alia, unde se găseşte Onisim; şi prietinia lor s’ar stinge 
iu acea clipă. 

Dar chiar şi autorităţile romane puteau să dea de 
urina robului fugit. Mai ales în Roma, unde erau sluj¬ 
başi anume pentru prinderea sclavilor fugiţi dela stăpâni. 
Şi neîndurarea lor era groaznică. Soartea robilor prinşi 
era pecetluită. 

Pavel se frământă multă vreme, cum ar putea să 
scape de osândă pe Onisim şi să împace în aceeaş vreme 
şi pe Filimon. 

Hotărât, vinovatul era Onisim, care căzuse în ispită 
şi nepreţuind blândeţea creştinească a stăpânului său 
l-a jefuit pe acesta. Acum însă e şi el convertit, e rob 
al lui Hristos, ca şi Filimon. Deci amândoi sânt fraţi 
întru Hristos. Şi dragostea întru Hristos le împacă pe toate. 

Dreptatea cea lumească trimetea pe Onisim la 
Colose. Iar dreptatea cea dumnezeiască şi dragostea 
întru Hristos trebuia să domolească mânia stăpânului 
păgubit în averea sa, vătămat în drepturile sale şi jignit 
în inima sa bună. Şi astfel «Hristos cel răstignit» i-a 
descoperit lui Pavel şi de astădată calea mântuirii sufletelor. 

Învăţătorul se hotărî deci să trimită pe Onisim la 
casa stăpânului său.. 

— Iată ce m’am gândit, fiule Onisime, — zise el 
într’o zi. Stăpânul tău te aşteaptă în Colose. Să te 
duci acasă şi să-l slujeşti cu credinţă — nu de rob ci de 
frate. Că aşa se cade între creştini. El este bun şi-ţi 
va iarta greşala. Ca să-ţi arete că e bun, el nu-ţi va fi 
de aci înainte stăpân, ci tată. Şi tu îi vei fi fiu. Nu te 
teme de mănia lui. Mănia lui a risipit-o crucea lui Hri¬ 
stos. Şi vestea bună a întoarcerii tale la Hristos va 
spori şi mai mult dragostea lui pentru tine. 

Cu mâna mea-i voi scrie eu epistolie, să ştie dela 
mine, că Onisim e în slujba Domnului, c’a lăpădat pe 
omul cel vechiu al imboldurilor rele şi l-a îmbrăcat pe 
cel nou, al vieţii duhovniceşti; ca un părinte te va strânge 
la sinul său; te va primi cum a primit părintele pe fiul 
cel perdut, întors la casa părintească. 

Cu aceste vorbe Pavel se aşeză la masă şi-l scrise, 
cu propia lui mână, lui Filimon, această epistolie: 

, *•. Payel, legat al lui Isus Hristos, şi Timoteiu fra¬ 

tele, lui rilimon, iubitului şi împreună lucrătorului nostru. 

2 . Şi Apfiei, surorei noastre, şi lui Arhip, împreună 
luptătorului nostru, şi bisericii din casa ta: 

• j , 3 ' î? ar vou ^ P ace dela Dumnezeu, Tatăl nostru 
şi dela Domnul Isus Hristos. 

4. Mulţumesc Dumnezeului meu, pururea pome¬ 
nire făcând de tine, în rugăciunile mele. 

5. Auzind despre dragostea şi credinţa ta care-o ai 
cătră Domnul Isus şi cătră toţi sfinţii: 

6. Ca împărtăşirea credinţei tale lucrătoare să se 
facă pentru cunoştinţa a tot binele ce este între noi în 
Hristos. 

7. Că bucurie multă şi mângâiere am avut pentru 
dragostea ta, că inimile sfinţilor s’au odihnit prin tine, frate. 

8. Pentru aceea, măcar că întru Hristos multă slo¬ 
bozenie am ă-ţi porunci ţie ce se cuvine. 

j. Din dragoste mai vârtos te rog, eu, bătrânul Pavel 
iar acum şi legat al lui Isus Hristos. 

To. Te rog dar pentru Onisim, fiul meu, pe care 
l-am născut întru legăturile mele. 

11. Care ţie oarecând netrebnic îţi era, iar acum şi 
ţie şi mie de bună treabă. 

12 . Ţi l-am trimis înapoi, iar tu primeşte-1 ca pe 
mima mea. 

13. Voiam să-l ţin Ia mine, ca să-mi slujească în 
locul tău întru legăturile evangheliei. 

14 . Dar fără învoirea ta nimic n’am vrut să fac, pen* 

truca fapta ta cea bună să nu fie ca din silă ci de 
bună voie. ’ 

îs. Că poate de aceea s’a despărţit de tine pentru 
puţină vreme, ca vecinie să-l ai pre el. 

16. De acum nu ca pe un rob, ci mai presus de 
rob, ca pe un frate iubit, mai ales mie: dar ţie cu cât 
mai vârtos, şi după trup, şi întru Domnul! 

17. Deci de mă ai pe mine prietin primeşte-1 pe el 
ca pe mine. 

îs. Iar dacă ţi-a făcut nedreptate întru ceva, sau îţi 
este dator, mie să mi-o socoteşti. 

io. Eu, Pavel, am scris cu mâna mea: eu voi 
plăti, ca să nu spun, că tu cu tine însuţi îmi eşti dator. 

20 . Da, frate: să mă folosesc de tine întru Domnul. 
Odihneşte-mi inima întru Domnul. 

21. Având nădejde în ascultarea ta am scris ţie, 
ştiind că şi mai presus decât îţi zic, vei face. 

22. In acelaş timp găteşte-te să mă şi găzduieşti, 
căci nădăjduesc că prin rugăciunile voastre mă voi 
dărui vouă. 

23. Inchină-se ţie Epafras, cel împreună robit cu 
mine, întru Hristos Isus. 

24. Marcu, Aristarh, Dima, Luca, cei împreună lu¬ 
crători cu mine. 

25 . Darul Domnului Isus Hristos cu Duhul vo¬ 
stru. Amin. 

II. 

Introducere. 

E cea mai scurtă epistolă din câte ni s’au păstrat 
dela marele apostol. Această împrejurare explică şi faptul 
că e aşezată în canonul Testamentului Nou tocmai la 
sfârşitul epistolelor pauline. Şi cred, că numai aceasta; 
pentrucă judecată în lumina actualităţii sale — de- 
atunci şi de astăzi — şi în lumina importanţei ce-o are 
problema pe care-o atinge, soluţionând-o complect, micul 
bilet de recomandare ar putea ocupa un loc de frunte 
în rândul cărţilor Legii celei nouă. 

Împrejurarea, care a îndemnat pe Pavel să con¬ 
ceapă acest strălucit monument de literatură creştinească, 
este următoarea: 

Sclavul lui Filimon, un creştin cu stare bună, din 
Colose (Frigia), a săvârşit un furt 1 în casa stăpânului 

1 Pricina care a îndemnat pe Onisim să fugă din casa stăpânului 
său nu este indicată direct în epistolă. Totuşi ea poate fi gâcită cu de¬ 
stulă probabilitate mai ales confruntând versul 18. In orice caz nu poate 
fi vorba de un tratament rău din partea lui Filimon, care fiind creştin, 
ştia ceeace ştiau şi unii păgâni: că şi robul este un om. Va fi auzit acest 
lucru chiar din gura lui Pavel şi va fi căutat, cel puţin în parte, să tragă 
din el consecvenţele morale pentru viaţă, în special pentru purtarea cu 
sclavii casei sale. 

său şi, temându-se de pedeapsă, a fugit la Roma. —Ajun¬ 
gând în casa lui Pavel, probabil prii? Epafras a fost în- 
creştinat de acesta (de P.) şi trimis înapoi la stăpânul său, 
Filimon, în Colose, în tovărăşia lui Tihic, care tocmai 
avea să facă acelaş drum pentru a duce o epistolă Co- 
losenilor. (Col. 4, 7—9) şi Efesenilor (Efes. 6 21). Dar 
Pavel nu putea trimite pe Onisim cu mâna goală, în 
situaţia în care se găsea acesta. Deaceea, pentru a-i 
înlesni reprimirea în casa stăpânului său, îi dădu şi un 
bilet de recomandare. 

După obicinuita adresă epistolară (v. 1—3) şi după 
o scurtă dar măgulitoare introducere (v. 4—7) Pavel 
roagă pe Filimon să ierte pe sclavul Onisim, care s’a căit 
de fapta sa şi să-l reprimească cu toată bunăvoinţa: nu ca 
pe un sclav, ci ca pe-un frate în Hristos. Paguba ce i-a 
pricinuit-o prin furt sau prin lipsa lui de-acasă, s’o treacă 
pe socoteala lui Pavel, care se obligă să i-o restitue. 
De altfel apostolul nădăjduieşte că va putea veni în 
curând la Colose, pentru a se convinge de felul în care 
Filimon i-a ascultat rugămintea (v. 8—22). Până atunci, 
apostolul îi trimite prietinului său salutări şi binecuvân¬ 
tare (v. 23—25). 

Despre Filimon şi Onisim — personagiile princi¬ 
pale ale epistolei — avem foarte puţine informaţii. Le 
scoatem parte din epistolele pauline, parte din tradiţia 
bisericească. 

Cel dintâi, Filimon, după tradiţie se trăgea din Lao- 
dicea, dar locuia în Colose. Nu se ştie când s’a aşezat 
aici, nici prin ce împrejurare a ajuns să cunoască pe 
marele apostol. Un lucru e sigur: că a fost încreştinat 
de Pavel, (vezi Filimon 19). Cum însă Pavel, după pro¬ 
pria lui mărturisire (Col. 2; Filimon 5), n’a fost nici¬ 
odată în Colose, trebue să presupunem că convertirea 
lui Filimon s’a petrecut aiurea, probabil în Efes, un oraş, 
care nefiind prea îndepărtat de Colose, a putut fi cer¬ 
cetat cu destulă uşurinţă şi încă foarte des de cătră Fi¬ 
limon. Dacă bunăstarea acestuia se datora îndeletnicirii 
sale de negustor, ceeace nu este de loc exclus, atunci 
presupunerea noastră câştigă caracterul unei quasi-cer- 

titudini. Căci de bunăstarea lui Filimon nu e nici o 
pricină de îndoială,* îndatăce el avea sclavi şi era în 
stare să-şi pună casa la dispoziţia comunităţii, pentru 
rugăciuni comune şi pentru opera de evanghelizare preste 
tot (Filimon 2). După «Constitutiones apostolicae» 7, 46 
Filimon a ajuns chiar episcop al Colosei, iar după «Pseu- 
dodorotheus» ar fi ocupat aceeaş demnitate bisericească 
în Gaza. In orice caz a trebuit să aibă un rol destul 
de important în viaţa bisericească a vremii sale, pen- 
trucă pe timpul lui Teodoret (veacul V.) casa îi era cu¬ 
noscută încă. 

Onisim era născut în Colose (Col. 4, 9). După 
tradiţie (Can. ap. 73 şi Constitt. ap. 7, 46) noul rob al 
lui liristos a fost aşezat de cătră însuş Pavel episcop 
peste creştinii din Berea (în Macedonia), iar mai târ¬ 
ziu, sub domnia lui Nero, a primit prin moartea sa 
cununa de mucenic. 

Asupra locului şi timpului în care a fost scrisă 
epistola sunt mai multe păreri, cu toatecă epistolele pau- 
line, inclusiv cea cătră Filimon, ne dau indicaţii sufi¬ 
ciente pentru complecta certitudine în această chestiune. 
Un lucru este sigur: că apostolul Pavel era prins în 
momentul scrierii biletului de recomandare cu care ne 
ocupăm. O spune chiar la începutul epistolei, ca şi în 
versurile 9 şi 10, unde vorbeşte despre convertirea lui 
Onisim. 1 Dar e întrebarea: care prinsoare trebue s’o 
înţelegem ? Unii s’au gândit la cea din Cesarea. Numai 
cât această ipoteză stă în flagrantă contradicţie cu li¬ 
bertatea de care se bucură apostolul în închisoarea din 
care scrie epistola cătră Filimon, şi de unde nădăjduia 
să scape în curând (cfr. v. 22). In Cesarea astfel de 
perspective de eliberare erau de-adreptul cu neputinţă, 
pentrucă aici apostolul era în palatul lui Irod sub pază 
severă, în cătuşi, şi fără putinţa de a desfăşura o operă 
misionară, nefiindu-i îngăduit contactul decât cu prie¬ 
tinii (cfr. Fapte 23, 35; 24, 23—27; 26,29—31). Pavel 

1 Scrisoarea a urmat destul de curând după convertirea lui Onisim. 
Dovadă versul 15. 

nu putea nădăjdui să scape din Cesarea, câtă vreme 
era sub paza iui Felix, care aştepta mită în schimbul 
eliberării. Iar Pavel, fireşte, nu se putea gândi la acest 
gest de laşitate; mai ales că era conştient de nevino¬ 
văţia sa. Dupăce locul de procurator a lui Felix a fost 
ocupat de Porcius Festus, situaţia i s’a îngreuiat şi mai 
mult prin faptul, că neîncrezându-se în judecata pe care 
i-o îmbia Festus, a pretins să fie dus la Roma pentru a fi 
judecat în divanul Chesarului. Ori această pretenţie, care 
s’a şi împlinit mai târziu, implica o îndelungată întâr¬ 
ziere a cauzei sale, înlăturându-i cu desăvârşire nă¬ 
dejdea grabnicei eliberări, de care vorbeşte în versul 
22 al epistolei cătră Filimon. Afară de aceasta în prin- 
soarea din Cesarea Pavel nu era ispitit de gândul de 
a cerceta din nou comunităţile din Asia Mică şi Frigia. 
Privirea lui era îndreptată spre Roma. In Orient îşi is¬ 
prăvise opera sa de misionar. Dimpotrivă Filipeni 2,24 
e o dovadă, că în prinsoarea din Roma avea intenţia să 
cerceteze din nou Răsăritul. 

Roma, nu Cesarea, este deci locul de unde e scrisă 
epistola cătră Filimon. Aici a fost apostolul, în prima 
sa captivitate, aproape slobod locuind într’o casă închi¬ 
riată pe propria sa cheltuială (Fapte 28, 30) şi având 
deplină libertate să propoveduiască mulţimii care venea 
la el (Fapte 28, 32) împărăţia lui Dumnezeu, «cu toată 
îndrăzneala, fără oprealâ» (Fapte 28, 31). La Roma ne 
duc şi indicaţiile epistolelor cătră Coloseni, Filipeni şi 
Efeseni, cari au fost zămislite între împrejurări aproape 
identice cu epistola cătră Filimon. îndeosebi epistola 
cătră Coloseni, care după toată probabilitatea, a fost 
scrisă chiar în aceaş zi cu epistola cătră Filimon. In 
jurul lui Pavel cel prins, sunt aceiaşi oameni: Timotei, 
Aristarh, Marcu, Luca, Dima, Tihic şi Onisim (Filim. 
v. 1 şi 24; Col. 4, 7 urm.), iar Arhip, împreună lup¬ 
tătorul lui Pavel şi Filimon e amintit în amândouă epi¬ 
stolele ca fiind în Colose, (Filim. v. 2 şi Col. 4, 17). 

Dar să vedem fuga lui Onisim unde era mai avan- 
tagioasă? Furtul odată săvârşit, situaţia pribeagului era 
nespus de grea. Robii cari, fugind dela stăpâni sau să- 

vârşind alte fapte nelegiuite, erau prinşi de poliţia 
împărătească, aveau să îndure cele mai grozave pedepse. 
E destul să amintim în această privinţă un singur fapt 
istoric: In anul 61 d. Hristos, deci curând după data 
Ia care s’a scris epistola noastră, a fost ucis prefectul 
Romei, Pedanius Secundus, de unul dintre sclavii săi. 
Drept pedeapsă au fost osândiţi la moarte toţi sclavii 
celui ucis, 400 la număr, cari erau acasă când s’a să¬ 
vârşit crima; indiferent că erau vinovaţi sau nu. 

Intre astfel de împrejurări, de bună seamă Onisim 
nu se putea gândi la un refugiu într’unul din apropiatele 
oraşe ale Asiei mici sau ale Palestinei, unde risca să 
fie descoperit fără multă greutate. Teama lui de pe¬ 
deapsă îi va fi îndreptat paşii mai repede pe valea Ly- 
cusului şi Meanderului, înspre Efes — drumul îl cuno¬ 
ştea probabil din călătoriile ce le va fi făcut cu stăpânul 
său — iar de aici cu corabia spre Roma! Metropola 
lumii de atunci, cu populaţia ei de o promiscuitate bi¬ 
zară, îi oferea toate perspectivele unui adăpost aproape 
sigur, cu toate că în Roma o poliţie specială («fugiţi- 
varii») era încredinţată cu urmărirea şi prinderea exi¬ 
stenţelor dubioase, în special a sclavilor evadaţi. Locul 
de refugiu al desnădăjduitului Onisim n’a putut fi deci 
decât Babilonul din Apocalipsă. 1 

Arătând acest lucru implicit am fixat cu o foarte 
mare aproximaţie şi timpul în care s’a scris epistola 
cătră Filimon: anii 58/59 2 cari cuprind răstimpul celei 
dintâi captivităţi a apostolului Pavel în Roma. 

1 Unii teologi aduc epistola în legătură cu o problematică prinsoare 
a apostolului Pavel, în Efes. Temeiul: 2 Cor. 11, 23 Interpretat în lumina 
contextului însă, versul nu îngădue o astfel de ipoteză. Aici e vorba de 
«ostenele», de «bătăi», de «temniţă» în general şi nu de situaţia actuală a 
apostolului. De altfel chiar şi W. Luecken, după care înregistrăm această 
ipoteză, o aminteşte numai în treacăt, fără să-i dea vr’o importanţă — 
toate dovezile fiind pentru originea romană a epistolei cătră Filimon. 

2 La fixarea acestei date s’a ţinut seamă’de consecinţele unei desco¬ 
periri nouă: «Inscripţia dela Delphi», care schimbă obicinuita cronologie a 
epistolelor pauline. (Deissmann, Paulus, eine kultur- und religionsgeschicht- 
lichte Skizze, Tiibingen, 1911 — Capitolul «Der Prokonsulat des L. Iunius 
Gallio»). 

Epistola cătră Filimon trebue considerată drept cea 
mai sigură proprietate a apostolului Pavel 1 . Intr’adevăr 
cine cunoaşte cât de puţin personalitatea marelui mi¬ 
sionar, tactul său pastoral, deosebita lui atenţie chiar 
şi pentru chestiunile, în aparenţă fără însemnătate, 
cum e soartea unui sclav, şi mai ales cine cunoaşte 
structura şi duhul epistolelor pauline, nu se poate îndoi 
de autenticitatea celei cătră Filimon. Asta, chiar în lipsa 
dovezilor istorice! Apocrifele oricât de meşteşugit ar fi 
alcătuite se trădează. In epistola noastră însă fiecare cu¬ 
vânt e un argument pentru paternitatea lui Pavel asupra ei. 

Cu toate acestea s’au găsit, din cele mai vechi 
timpuri, tăgăduitori ai autenticităţii epistolei cătră Fili¬ 
mon. Ii aminteşte încă fer. leronim, în comentarul său 
la această epistolă. Motivele celor vechi sânt cel puţin 
naive. Ele au izvorât din preocupări de ordin dogmatic, 
dintr’o greşită concepţie despre epistolele pauline şi 
dintr’o destul de simplistă concepţie despre inspiraţie. 
Socoteala pe care şi o făceau tăgăduitorii vechi ai au¬ 
tenticităţii epistolei cătră Filimon este cam aceasta: 
Epistola e prea scurtă pentru a fi alui Pavel, care-a scris 
epistola cătră Romani... şi prea... uşurică în comparaţie 
cu aceeaş epistolă. Nu cuprinde învăţături dogmatice 
(Ba bine că nu!) Ea tratează o chestiune foarte pro¬ 
fană, în orice caz puţin duhovnicească: aranjarea ra¬ 
portului dintre un sclav şi stăpânul său — şi-apoi ea 
este adresată unei singure persoane. Prin urmare epi¬ 
stola nu e inspirată; ori chiar dac’ar fi a lui Pavel, nu 
trebue luată în canon. Pentrucă: «Aut epistolam non 
esse Pauli, aut etiam, si Pauli sit, nihil habere, quod 
aedificare nos possit» 2 . 

Tuturor acestor critici le răspunde fer. leronim, 
foarte frumos, prin cuvintele: «mihi videtur suam impe- 
ritiam orodere». Şi le-au răspuns şi ceilalţi sfinţi părinţi 

1 Jiilicher: Einleitung in das Neue Testament. Funfte u. sechste Auf- 
lage. Tiibingen 1906. pag. 112. 

* Dr. I. I. van Opsterzee: Die Pastoralbriefe und der Brief an Phi- 
|emon, Bielefeld und Leipzig 1874 (în Theologisch- homiletisches Bibel- 
vvcrk von 1. P. Lange, XI pag. 156). 

şi scriitori bis., cari citează epistola fără să aibă un 
cuvânt împotriva ei, cum sânt sf. Ignatie, Origen. Ter- 
tulian, Eutebie , sf. Ion gură de aur. Că epistola n’a fost 
citată mai mult, se datoreşte faptului că nici chiar băr¬ 
baţii erudiţi ai bisericii nu i-au dat o prea mare im¬ 
portanţă — fireşte din pricina scurţimii şi a caracterului 
ei particular. Aderenţii şcoalei tubingeniene, în frunte cu 
şeful ei F. Chr. Baur care nu. recunosc decât patru 
epistole pauline (Rom. 2 Cor. şi Gal.) a contestat 
şi autenticitatea epistolei către Filiinon. Argumentul de 
căpetenie în sprijinul părerii lor nu este nici măcar ori¬ 
ginal. El e o reeditare a unuia dintre vechile argumente 
pe care ei îl formulează astfel: Epistola caută să so¬ 
luţioneze, în spirit creştin, o problemă abstractă, bro¬ 
dând-o pe fondul unei întâmplări fictive. E vorba de 
problema sclăviei. întâmplarea prea seamănă a roman 
pentru a fi adevărată. Deci ea e o tendenţioasă iscodire 
poetică a unui autor (ucenic?) post-paulin. 

Dupăcum vedem, e vechiul cântec al negativiştilor 
din şcoala tiibingeniană: «istoria e prea frumoasă pentru 
a se fi întâmplat în realitate şi prea plină de înţeles 
pentru a nu fi poezie!» 1 

Romantică va fi ea istoria din epistola cătră Filimon. 
Dar într’un anume înţeles romantică e întreaga viaţă a 
apostolului Pavel 2 . Nu trebue să citeşti decât faptele apo- 

1 Ibid. pag. 156. 

2 Dealtfel nici istoria profană nu e străină de întâmplări similare! 
In epistolele lui Plinius Cecilianus Secundus găsim un caz de o surprin¬ 
zătoare asemănare cu cel din epistola lui Pavel către Filimon: Nu ştim din 
care pricină, unul din sclavii eliberaţi ai lui Sabinianus, prietenul lui Pli- 
niu, căzuse în disgraţia fostului său stăpân. Neputând suporta, moraliceşte, 
această stare, disgraţiatul se duce la Pliniu şi mărturisindu-şi vinovăţia, îl 
roagă să le mijlocească împăcarea. Mişcat de această sinceră spovedanie, 
Pliniu scrie atunci prietinului său o epistolă, care dacă n’ar fi fost zămi¬ 
slită câteva decenii după moartea apostolului Pavel, ne-ar ispiti să credem 
că este mama epistolei către Filimon. Iată un fragment din «biletul de re¬ 
comandare* al lui Pliniu: «Fostul tău sclav — scrie Pliniu prietinului său 
Sabinianus — pe caie spusese şi că te-ai supărat, a venit la mine şi a 
căzut la picioarele mele, cum cade înaintea ta. S*a rugat mult de mine, 
(să intervin în favorul lui) şi a tăcut mult... Cu un cuvânt m’a încredinţat 

stolilor, aşa cum le povesteşte medicul Luca (deci, pro¬ 
babil, foarte puţin poet) pentru a te convinge de acest 
lucru. Şi atunci? 

Lange are toată dreptatea când zice, nu fără o 
bună doză de ironie: «dacă această unică epistolă ar 
fi fost ceva mai ordinară, mai fără importanţă, critica 
ar fi fost de bună seamă mai îndurătoare faţă de ea» 1 
Dar aşa... Cât despre problema sclăviei, autorul n’a 
avut-o în vedere. El a căutat să soluţioneze raportul 
dintre stăpân şi sclav într’un caz particular. Atât şi nimic 
mai mult. Dovadă că autorul nu dă în epistolă instrucţii 
categorice, directe, pentru regularea raportului extern 
nici în acest caz particular. Adevărat că din epistola 
cătră Filimon putem scoate multe învăţături, ne pu¬ 
tem lămuri chiar complect, asupra atitudinii oe care 
o are creştinismul şi în special pe care-a avut-o Pavel 
faţă de problema sclăviei. 2 Dar asta-i cu totul altceva, 
decât a pune aceste învăţături în socoteala directă a 
autorului şi a trage concluzii, fatal greşite, cu privire 
la autenticitatea epistolei. 

Pe cât de paulină apare epistola cătră Filimon, 
examinată în lumina cuprinsului ei, pe atât de paulină 
se dovedeşte ea si prin tradiţie. După ce am văzut, că 
e amintită de câţiva sfinţi părinţi şi scriitori bisericeşti 


de căinţa sa. Intr’adevăr eu cred căs’a îndreptat, pentrucă şi-a mărturisit 
greşala. Ştiu că eşti supărat şi mai ştiu că ai tot dreptul să fi supărat; 
dar blândeţea atunci este mai vrednică de laudă, când pricina supărării 
este mai dreaptă. Ai iubit pe omul (acesta) şi sper că-1 vei iubi; asta ajunge 
ca să te laşi înduplecat etc.» 

Se vede că delicata intervenţie a avut rezultatul dorit, căci într’o 
altă epistolă iată ce-i scrie Pliniu prietinului său: «Bine-ai făcut că, 
primind scrisorile mele, ai reprimit în casa ta şi în inima ta pe robul 
care odinioară ţi-a fost aşa de drag. (Fapta) te va bucura, dupăcum mă 
bucură pe mine: mai întâi pentrucă văd că-ţi poţi stăpâni mănia, apoi 
pentrucă mă preţueşti aşa de mult încât te supui autorităţii mele sau te 
înduri de rugămintea mea» etc. (Plinius, Epist. XI, 24, citat după Lange: 
Bibelwerk XI, p. 164). 

1 1. P. Lange: Das Apostolische Zeitalter 1 Pag. 134. 

* Vezi consideraţiile dela sfârşitul expunerilor noastre. 

mai adaogăm că ea e cuprinsă in traducerea siriacă 
Peşito, în Itala şi în Canonul Muratori. Ba ce e mai 
mult ea e recunoscută şi de Mardon 1 care, se ştie, a 
fost aşa de zgârcit când şi-a alcătuit canonul său, nere- 
cunoscând decât zece epistole pauline. 

Astfel stând lucrurile paternitatea apostolului Pavel 
asupra epistolei cătră Filimon este indiscutabilă. 

III. 

Tâlcul epistolei. 

După aceste informaţii introductive, să purcedem la 
tâlcul mai amănunţit, deşi fragmentar, al epistolei, lăsând 
consideraţiile de natură principială cu privire Ia problema 
sclăviei în general, ce se desprind din ea, pentru capi¬ 
tolul dela sfârşitul expunerilor noastre. 

1. Pavel, legat al lui lsus hristos. Primele cuvinte 
ale epistolei trădează deosebitul tact pastoral al autorului. 
Fineţea stilistică însă nu se poate înţelege decât din 
comparaţia acestor cuvinte cu obicinuita introducere a 
celorlalte epistole şi prin proiectarea acestei comparaţii 
pe fondul cazului particular, pe care Pavel avea să-l 
soluţioneze de astădată. Intr’adevăr deastădată Pavel nu 
se numeşte apostol, ci legat, ( desmios ) al lui Hristos. El 
nu vrea să facă uz de autoritatea pe care i-o împrumuta 
această misiune a sa (v. 8), ci caută să înduplece pe 
Filimon mai mult prin argumente de ordin sentimental: 
în nădejdea, că situaţia sa de întemniţat pentru opera lui 
Hristos va mişca inima lui Filimon şi-l va determina 
să-i împlinească rugămintea mai uşor decât porunca 
pe care i-ar putea-o da în vârtutea calităţii sale de apo¬ 
stol. (Acelaş vers). 

— Şi Timotei, fratele. Ce caută Timotei în această 
epistolă? întrebarea şi-au pus o mulţi, pentrucă amin¬ 
tirea lui Timotei în această bilet, de un caracter aşa 
de particular, aşa de intim, li s’a părut multora ciudată. 
Totuşi, ea dovedeşte deosebita înţelepciune pastorală a 

1 Şi Tertulian are tot dreptul să se mire de acest fapt. Adv. Marc. 

5 , 42 . 

marelui apostol, care vrea să pună Ia contribuţie toate 
mijloacele de care dispune, pentru a duce la bună iz¬ 
bândă cauza nefericitului Onisim. Pe timpul, când s’a 
scris epistola cătră Filimon, Timotei era cu Pavel, în 
Roma. El îşi uneşte rugămintea cu învăţătorul său, cre¬ 
zând că în felul acesta va uşura soartea lui Onisim. 
Rugămintea amândurora avea, fără îndoială, mai multe 
perspective de reuşită. Căci Filimon trebue să fi cu¬ 
noscut şi pe Timotei; prietinia lor data, probabil, dela 
convertirea celui dintâi, în Efes. — Lui Filimon, iubi¬ 
tului şi împreună lucrătorului 1 nostru. 

Nu putem preciza motivele cari justifică aceste mă¬ 
gulitoare atribute date principalului adresat al epistolei. 
Atâta este evident, că între Pavel şi Filimon se stator¬ 
niciseră raporturi de caldă prietinie; dovadă însuşi faptul 
că cel dintâi s’a putut hotărî să-i ceară celui de-al doilea 
sacrificiul care consta în iertarea şi reprimirea (poate 
chiar eliberarea) robului Onisim. Titlul de împreună 
lucrător şi l-a câştigat Filimon prin faptul, că promova 
opera de evanghelizare a neamurilor prin devotamentul 
cu care-şi punea casa la dispoziţia celor dintâi creştini 
din Colose. Această împrejurare-i împrumuta şi calitatea 
unui fel de conducător al comunităţii. Căci de propo- 
văduire apostolică, directă, din partea lui Filimon nu 
avem suficiente motive să vorbim. In orice caz, într’un 
fel sau în altul, se va fi făcut vrednic de aceste atribute 
de cinste. 

2. Şi Apfiei, celei iubite 2 . Apfia era de bună seamă 
soţia Iui Filimon, care la rândul ei încă era obligată în 
felul acesta să pună o vorbă bună pentru Onisim. Nici 
acest amănunt nu i-a scăpat apostolului. 

1 Synergo e tradus în unele ediţii româneşti prin ajutătorului, 
(Vulgata: adjutori). Rău nu este; credem totuşi că terminul nostru, de un 
colorit arhaic, acopere mai desăvârşit înţelesul cuvântului din textul gre¬ 
cesc, care trebue să aibă prioritate faţă de cel latin. 

* Unele codice au în loc de agapete =' iubitei, adelphe= surorei, ba 
chiar şi amândouă: adelphe , agapete = surorei iubite (Vulgata: sorori caris- 
simae = prea iubitei (noastre) surori). E nesigur care e: textul original. 
Fireşte, chiar în cazul formei adelphe avem să înţelegem soră duhovni¬ 
cească (în Hristos). 


2 

— Şi lui Arhip, împreună luptătorului nostru. 
Unii cred că Arhip era fiul lui Filimon. Numai cât 
după Col. 4 , 17 Arhip deţinea o slujbă însemnată în 
comunitatea din Colose (diacon ?), slujbă care nu i 
s’a putut încredinţa decât în cazul când era mai înaintat 
în vârstă. Un fiu aşa de înaintat în vârstă însă cu 
greu va fi putut avea Filimon, nefiind bătrân nici el 
însuşi (cel mult de 50 de ani). Cel puţin aşa rezultă din 
versul 9. Mai verosibil este că Arhip a fost un fruntaş 
al comunităţii din casa lui Filimon. Pavel i se adre¬ 
sează şi lui cu acelaş gând cu care i s’a adresat Apfiei: 
să sprijinească pe Onisim pe lângă stăpânul lui. 

— Şi bisericii din casa ta. Expresia nu ne dă 
dreptul să ne gândim imediat la întreaga comunitate din 
Colose; cu atât mai puţin la familia lui Filimon. Con¬ 
fruntând Rom. 16, 5; Col. 4, 15; 1 Cor. 16, 19 — pu¬ 
tem scoate fireasca încheiere, că chiar în unul şi acelaş 
oraş, puteau exista mai multe comunităţi creştine. Lo¬ 
curile de întrunire ale acestor comunităţi erau casele 
creştinilor mai instăriţi, cum era Filimon. In acest în¬ 
ţeles trebue luată şi expresia: kit’oikon soy ekklesia 
din versul nostru: bisericii (comunităţii) din casa ta. 
Faptul că Pavel se adresează — în această epistolă par¬ 
ticulară — întregii comunităţi din casa lui Filimon, dă 
şi mai multă importanţă cazului lui Onisim, împrumu- 
tându-i un cadru mai larg. Toţi sunt angajaţi să-şi dea 
concursul la mântuirea noului ostaş a lui Hristos. Iar 
astfel 'Filimon, moraliceşte, e de-adreptul constrâns să 
dea ascultare rugăminţii lui Pavel. 

3. Dar vouă şi pace dela Dumnezeu , Tatăl nostru 
şi dela Domnul lsus Hristos. E cel mai bun lucru ce-1 
poate dori Pavel prietinilor săi în Hristos: Dar = hârls 
(dela halro = bucurie în viaţa duhovnicească) şi pace 
= eirene, care e rodul darului de sus: liniştea sufletească 
şi senitătatea cu care creştinul trebue să treacă prin 
amăgitoarele valuri ale vieţii! 

4. Mulţumesc Dumnezeului, meu , etc. Sânt cuvinte 
măgulitoare pentru Filimon, care de bună seamă se va 
fi bucurat mult când le-a citit şi a aflat că Pavel îi 

apreciază în aşa măsură devotamentul lui evanghelic. Mul¬ 
ţumind lui Dumnezeu în deosebi pentru credinţa =plstln 
= cultul pentru Hrislos, şi pentru dragostea = agapen 
faţă de fraţii în credinţă. 

6. Dar odată cu această mulţumire Pavel se roagă 
şi pentruca «împărtăşirea credinţei (lui Filimon) lucrătoare 
— energes să se facă. Să nu se manifeste numai în con¬ 
templaţie şi cult pasiv, ci să se întrupeze în fapte cari 
să-i împrumute adevărata ei valoare eternă. Numai 
această dragoste lucrătoare e şi în stare să ducă la 
desăvârşita cunoaştere ( epignosis = plena et accurata 
cognitio) a binelui superior. E minunata ideie pe care 
Pascal o formulează în cuvintele următoare: «Lucru¬ 
rile omeneşti trebue să le cunoşti pentru a le iubi, lu¬ 
crurile dumnezeeşti trebue să le iubeşti pentru a le 
cunoaşte». Iar aici, fireşte era vorba de un lucru dum- 
nezeesc, de îndurarea care izvoreşte din dragostea 
de Hristos şi de evanghelia Lui. Aceeaşi credinţă îi 
uneşte pe toţi; aceeaş dragoste trebue să-i unească. E 
o minunată introducere pentru rugămintea pe care Pavd 
i-o va face lui Filimon, mai jos. 

7. Dar înainte de a-i face această rugăminte, Apo¬ 

stolul revine asupra motivelor mulţumirii din v. 4. 
Căci bucurie multă şi măngiiere am avat pentru dra¬ 
gostea ta, că inimile sfinţibr s'au odihnit prin tine, 
trate... Sprijinul creştinesc pe care-1 da Filimon, ca om 
cu stare, săracilor, ca şi bunăvoinţa lăudabilă cu care 
îşi punea casa la dispoziţia comunităţii şi peste tot 
râvna cu care promova cauza creştină, i-a umplut inima 
lui Pavel de bucurie şi mângâiere. Pentru situaţia apo¬ 
stolului întemniţat veştile acestea (aduse poate chiar de 
cătră Onisim) au fost un adevărat balsam. De-aci 
această măgulitoare revărsare de recunoştinţă pentru 
opera săvârşită de Filimon, pe care-1 numeşte cu atâta 
duioşie: trate. Cuvântul din urmă nu încheie numai 
fraza, ci e şi cel mai expresiv dintre mijloacele, pe 
cari le întrebuinţează într’o iscusită gradaţie, Apostolul, 
pentru a mişca pe Filimon şi a-1 pregăti pentru buna 
primire a robului său. . . > 

8. Pentru aceea multă slobozenie având în Hristos 
a ţi porunci ţie ceeace se cuvine. 

9. Te rog mai vârtos din dragoste, eu Pavel, ca un 
bătrân ce sânt, iar acum şi legat al Iul /sus Hristos. 
In vârtutea calităţii sale de apostol chemat al lui Hri¬ 
stos, Pavel ar fi avut dreptul şi îndrăzneala să porun¬ 
cească lui Filimon «ceeace se cuvine»: moraliceşte el 
i-ar fi putut de-a dreptul impune lui Filimon, ca să re¬ 
specte, creştin, cum se ţine, legea creştinească: să ierte 
pe Onisim şi să-l reprimească cu toată dragostea K Fi¬ 
limon i-ar fi dat ascultare de bună seamă. Totuşi 
fapta lui cea bună ar fi fost făcută «ca din silă» (vers 
14) şi prin aceasta valoarea ei i s’ar fi micşorat. 

II roagă deci mai vârtos din dragoste, pentruca «drago¬ 
stea creştină să-şi sărbătorească un triumf în cauza lui Oni¬ 
sim» *. Trei sânt motivele subiective, pe cari Pavel le 
aruncă în cumpăna rugăminţii sale şi cu cari vrea să 
emoţioneze pe prietinul său Filimon: a) Pavel: acest 
singur cuvânt spunea aşa de mult! Pavel, pe care tu-1 
cunoşti aşa de bine şi căruia îi datoreşti aşa de mult 
— pe tine însuţi: vers 19 — el îţi scrie! b). «In afară 
de aceasta un bătrân = presbytes, al cărui cuvânt se 
cuvine să fie ascultat cu blândeţe şi bunăvoinţă, nu re¬ 
spins aşa la repezeală 1 2 3 . c) Un legat al lui Isus Hristos 
a cărei stare sufletească s’ar uşura şi reconforta aşa de 
mult, prin îndurarea Iui Filimon! Iată deci magica cheie- 
cu care apostolul vrea să descuie sufletul lui Filimon, 
să-i îmblânzească mânia şi să-l împace cu Onisim: Bă¬ 
trânul Pavel, 4 care sufere lanţuri pentru dragostea lui 
Hristos, te-roagă... 


1 Căci după evanghelie nu este osebire între rob şi slobod. 

2 Belser: Einleitung in das Neue Testament, Freiburg im Breisgait 
1905, pag. 523. 

• Dr. Oestersee: Op. cit. pag. 161. 

4 Textul grecesc (după Nestle: Novum Testamentum Oraece et latine, 
Stuttgart, 1918) zice: diăteti agâpeti măllon parakalo,' toioytos on kos Paulos* 
presbyt/s. Unii leagă pe toioytos de Filimon. Vulgata încă traduce: propter 
caritatem magis obsecro, cum sis talis, ut Paulus senex. Numai cât textul 
grecesc trebue să aibă întâietatea şi aici faţă de cel latinesc. (Cuvintele; 

Cine ar putea rezista rugăminţii adresate în felul 
acesta ? 

10. Te rog dar pentru O tuşim. Repeţirea lui para- 
kalo = (te) rog, încă nu este lipsită de efect, mai ales că 
de astădată acest cuvânt e legat de însuşi numele celui 
pentru care e scrisă întreaga scrisoare. Fiul meu, pe 
care l-am născut întru legăturile mele. Onisim nu mai e 
un simplu rob fugar, ci e fiul lui Pavel, fiul lui sufletesc, 
pe care l a născut în închisoare. E vorba de convertirea 
iui Onisim. Onisim cel vechiu a murit. La Filimon se 
întoarce un nou Onisim. 

11. Care ţie oarecând netrebnic îţi era, iară acum 
şi ţie şi mie de bună treabă. Cine citeşte aici textul 
grecesc, observă numai decât că e vorba de un foarte 
iscusit şi plin de înţeles joc de cuvinte. Onesimos însem¬ 
nează folositor, «de treabă». Ori Onisim numai folo¬ 
sitor şi «de treabă» nu i-a fost lui Filimon. Îndeosebi 
prin ultima sa faptă şi-a făcut numele de ruşine. De-aci 
înainte însă lucrurile se schimbă, căci Onisim nu-1 va 
mai sluji din frică de rob, ci din dragoste fiască. Dacă 
până acum a fost netrebnic şi faţă de stăpânul său 
legal (trupesc), acum e de mare folos nu numai ace¬ 
stuia, ci şi lui Pavel, căruia se vede că până a fost în 
Roma i-a fost de toată mâna. 

12. Ţi l-am trimis înapoi, iar iu primeşte l ca pe 
inima mea. «Fiul meu», «inima mea» sânt predicatele 
cele mai măgulitoare şi mai semnificative, pe cari i le 
dă Pavel lui -Onisim şi cari trădează nemărginita dra¬ 
goste a apostolului pentru robul convertit. Dacă acesta 
este «fiul», ba însăş inima acestuia, Filimon va trebui 
să-l primească, de bună seamă, cum 1 ar primi pe apo- 

Paylos presbytes şi desmios nu sânt relative faţă de toioytos ci apoziţio- 
nale. O astfel de legătură, pe lângă faptul că ar sta într’o oarecare con¬ 
tradicţie cu datele indicate în studiul meu (vezi pag. 18 cu privire 
la vârsta lui Pavel şi Filimon), ar slăbi şi efectul cuvintelor, cari ar trebui 
interpretate, în cazul prim, cam în felul următor: Eu Pavel, ca unul care sânt 
bătrân ca şi tine, nu-ţi poruncesc, ci te rog. Iţi vorbesc, cum se cade să 
vorbească între ei nişte bătrâni. Bătrânii nu-şi pot porunci unul altuia, 
ci se înţeleg dela egal la egal. Evident, factorul emotiv a rugăminţii lui 
Pavel ar fi slăbit printr’o astfel de interpretare. 



22 


stolul însuş. O mai caldă, mai irezistibilă recomandare 
nu poate zămisli o inimă iubitoarei 

13. Voiam să i ţin la mine, ca să-mi slujească, 
în locul tău, întru legăturile evangheliei. Căci devota¬ 
mentul lui fără margini mi-ar fi fost de nepreţuit folos 
întru propoveduirea evangheliei pentru care sufer tem¬ 
niţă. M’ar fi slujit cu credinţa cu care numai tu a-i fi 
în stare să mă slujeşti. Ştiu că nici aşa nu te-ai fi 
supărat. 

14. Dar fără sfatul tău nimic ti am vrut să fac 
pentruca fapta ta cea bună să nu fie ca din silă, ci de 
bună voie. Apostolul nu vrea să pună pe prietinul său 
în faţa unui fapt împlinit, ci din libera lui voinţă vrea 
să-i dea prilej pentru iertarea (eliberarea?) lui Onisim. 

15. Căci poate de aceea s’a despărţit de tine pentru 
puţină vreme, pentruca vecinie să-l aibi pe el. Intr’adevăr 
cine ştie, dacă însăşi provedinţa divină n’a vrut să des¬ 
partă pe Onisim vremelnic, de stăpânul său, pentru a 
i-1 reda pentru totdeauna — nu ca rob, ci ca frate 1 
Apostolul o spune ipotetic; în fond însă crede cu toată 
puterea sufletului său, că mântuirea lui Onisim (şi tru¬ 
pească şi sufletească) este opera provedinţei divine. E 
cea mai strălucită realizare a psalmului din Rom. 11, 33: 

«O adâncul bogăţiei şi al înţelepciunii şi al ştiinţei 
lui Dumnezeu! 

«Cât de necercate sânt judecăţile Lui!» 

16. De-acum nu ca pe-un rob, ci mai presus de 
rob, ca pe-un frate iubit, mai ales mie, dar tie cu cât 
mai vârtos şi după trup şi întru Domnul! Evident 
Pavel nu pledează aici pentru eliberarea formală a lui 
Onisim. Dar îi atrage atenţia lui Filimon asupra unui 
lucru: dacă înţelepciunea cea negrăită a lui Dumnezeu 
a adus pe acest rob la limanul mântuirii, făcând din el 
un frate iubit al lui Pavel, căruia-i aparţine în vârtutea 
renaşterii (încreştinării) sale sufleteşti, cu atât mai vârtos 
se cade să-l primească ca pe-un frate el, Filimon, că¬ 
ruia-i aparţine şi după trup (după legile lumeşti). In 
rezumat: Onisim e un om nou, un creştin, deci un 
frate; datoria lui Filimon e să-l primească ţinând seamă 

de noua stare de lucruri. Altfel şi-ar desminţi propriul 
său creştinism. 

17. Deci de mă ai pe mine părtaş, primeşte-l pe 
el ca pe mine. îmi închipui, zice Pavel, ce bucurie te-ar cu¬ 
prinde, dacă fără de veste te-ai pomeni cu mine în casa 
ta! Revederea noastră ar fi prilejul unei fericiri fără 
seamăn. Ei bine, cum te-ai bucura de sosirea mea, aşa 
să te bucuri de reîntoarcerea lui Onisim — fiul meu, 
inima mea. Primeşte-1 cum m’ai primi pe mine însumi; 
cum şi-a primit părintele din parabola Mântuitorului pe 
fiul său pierdut, care s’a căit de faptele sale cele rele 
şi s’a reîntors la casa părintească. 

18. Iar dacă ţi-a făcut nedreptate întru ceva sau 
îţi este dator, mie să mi-o socoteşti. Ceeace apostolul 
ştie, cu toată certitudinea, o spune ipotetic, cu o urba¬ 
nitate atică, pentruca astfel să înlăture din capul locului 
orice piedică din calea unei bune primiri a lui Onisim. 
Căci e în afară de orice îndoială că robul ncstru a ajuns 
pe drumuri din pricina unui furt pe care-l va fi săvârşit 
în casa stăpânului său. Pavel însă face făgăduinţa so¬ 
lemnă că-i va întoarce lui Filimon toată paguba pe care 
o va fi suferit prin furtul sau fuga lui Onisim. 

19. Eu, Pavel, am scris cu mâna mea 1 : eu voiu plăti, 

ca să nu mai spun, că tu cu tine însuţi îmi eşti dator. 
Duioşia şi extraordinarul spirit de sacrificiu care se des¬ 
prinde din aceste cuvinte — nu e lipsită nici de seni¬ 
nătatea unei glume, pe care o face Pavel; fireşte foarte 
discret. . 

— Iată, iubite Filimoane: scrisoarea aceasta s’o con¬ 
sideri drept poliţă, iscălită de mine, prin care mă oblig 
să plătesc toată datoria lui Onisim. Asta, cu toatecă, 


1 Pavel ave aobiceiul să-şi dicteze epistolele, [vezi Rom. 16, 22]. Altul 
le scria. Salutările însă şi iscălitura o scria de obiceiu cu propria sa mână. 
Aşa va fi făcut şi cu acest prilej: Când va fi ajuns cu dictatul la versul 
19, va fi luat condeiul din mâna ajutorului său şi va fi scris cu propria sa mână 
versul cu făgăduinţa solemnă. Eu însă cred, că dată fiind scurţimea ca şi 
caracterul intim al acestui bilet, a fost scris In întregime, de Pavel. Fireşte, 
dovedi nu se poate acest lucru — foarte probabil însă este . 

rămână vorba între noi, poliţa cu suma ce mi-o dato¬ 
rezi tu (e vorba de sufletul tău însuţi) e ceva mai în¬ 
cărcată decât aceasta pe care-o iscălesc eu acum. Deci 
dacă ar fi să facem lichidarea datoriilor noastre reci¬ 
proce, tare mă tem că te-aş scoate încă dator. 

Ei bine, cu toate acestea, îţi făgăduiesc, că-ţi voi 
întoarce tot — pentru Onisim. 

Gluma e minunată. Ea va fi făcut şi pe Filimon 
să zimbească. Pavel a intercalat-o fireşte în firma con¬ 
vingere, că lucrurile nu vor ajunge la această contabilitate. 

20. Da, frate: eu vreau st mă folosesc de tine întru 
Domnul. Odihneşte-mi inima întru Hristos. 1 Gluma de 
o fineţe extraordinară sfârşeşte în versul 20: Cu toate 
că lichidând datoriile de cari am vorbit mai sus câştigat 
ar fi Pavel, el nu vrea câştig material, ci vrea bucurie, 
folos creştinesc — întru Domnul. Această bucurie i-o 
poate face Filimon, împlinindu-i dorinţa, primind cu toată 
dragostea pe robul fugar, a cărui soarte nelinişteşte mult 
pe apostol. 

21. Având nădyde în ascultarea ta am scris ţie, 
ştiind, ci şi mai presus decât iţi scriu vei face. Înche¬ 
ierea e magistrală — ca fond şi ca expresie deopotrivă. 
Ceeace a spus numai în treacăt mai nainte, chiar de 
mai multe ori, acum o spune verde: nu se îndoieşte 
deloc de mărinimia lui Filimon; dimpotrivă e convins 
că va face mai mult decât i se cere. Probabil Pavel 
vizează, foarte discret, eliberarea formală a lui Onisim, 
fapt care — cel puţin după tradiţie — s’a şi împlinit. 

22. In acela $ timp găteşte-mi gazdă (pregăteşte-te 
să mă găzdueşti), căci nădijduesc că prin rugăciunile 
voastre mă voi dărui vouă. De încheiere apostolul îi 
trimite lui Filimon o veste plăcută: nădejdea grabnicei 
revederi. Această veste încă va promova, indirect, cauza 
lui Onisim, întrucât e exclus ca stăpânul acestuia să 
aştepte pe Pavel — fără să-i fi împlinit rugămintea. In 
caz contrar însă cu atât mai mare va fi bucuria casei! 
Ea nici nu va întârzia, căci apostolul nădâjdueşte ca 


1 In unele manuscrise: en Kvrio =\n Domnul. 



25 


prin rugăciunile comunităţii creştine, care se aduna în 
casa lui Filimon, Dumnezeu se va îndura şi-l va izbăvi 
<de cătuşile romane. 

Prin cuvintele «mă voi dărui vouă» Pavel trădează 
o foarte potenţată conştiinţă a apostolicităţii sale: Scă¬ 
parea lui din închisoare va fi un dar dela Dumnezeu, 
spre fericirea creştinilor din Colose. 

23. fnchină-se ţie Epafras cel împreună cu mine 
robit întru Isus Hristos. 

24. Marcu, Aristarh, Dima, Luca, împreună lu¬ 
crătorii mei. 

Închinăciunea e adresată personal lui Filimon. 

25. Darul Domnului nostru Isus Hristos însă e 
■chemat să se pogoare asupra tuturor «sfinţilor» din 
■casa lui. 

Salutările din partea tovarăşilor întru apostolie ai 
lui Pavel (aceiaşi ca şi în Col. 4, 10—14, afară de 
Isus lustus, care se vede că întâmplător nu era de 
faţă) au indirect şi scopul de a arăta că şi ei se unesc 
cu Pavel în rugămintea, pe care i-a adresat-o acesta 
lui Filimon. E bine să reliefăm acest lucru, pentrucă 
el formează ultima mărturie despre inepuizabila bogăţie 
de elemente utilizate de marele păstor sufletesc în in¬ 
teresul cauzei pe care-o apără în scurta sa capo d’operă 
de cugetare şi simţire creştinească. 

IV. 

Creştinismul şi sclăvia. 

In partea introductivă a studiului nostru am arătat 
că şcoala teologică dela Tiibingen neagă autenticitatea 
epistolei cătră Filimon, găsind că ea ar fi un simplu 
produs literar, a cărei geneză trebue căutată în tendinţa 
unui autor post-pauţjn de a regula o problemă de na¬ 
tură sociologică: atitudinea creştinismului faţă de sclăvie. 
Am arătat mai departe subiectivismul evident al acestei 
teorii şi, implicit, caducitatea ei. Apostolul Pavel n’a 
vrut prin epistola cătră Filimon, decât să rezolve, în 
spirit creştinesc, un caz particular de conflict între un 

rob şi stăpânul lui. Realitatea istorică a cazului e mar 
presus de orice îndoială. 

Acum, e cu totul altă întrebare, dacă din felul în 
care e soluţionat acest caz special, ne putem face o 
ideie principială despre atitudinea creştinismului faţă de 
problema sclăviei în special şi faţă de problema socială 
peste tot. 

Idealul evangheliei lui Hristos este împărăţia lui 
Dumnezeu; un ideal de natură pur spirituală. Mijloa¬ 
cele de realizare ale acestui ideal trebue să fie, implicit, 
de aceeaş natură. 

«împărăţia lui Dumnezeu nu vine cu semne din 
afară; nici nu poţi zice: iată aici, sau iată acolo este; 
împărăţia lui Dumnezeu e înlăuntrui vostru». 

întreaga predică a Mântuitorului nu face decât să 
desvoalte, să lămurească această axiomă fundamentală. 

Evanghelia lui Isus nu e creaţia unei mişcări so¬ 
ciale, n’a fost zămislită dintr’o luptă de clasă, nici nu 
vrea s’o creieze; ea nu e legată nici direct nici indi¬ 
rect de vre-o tulburare a societăţii antice. 1 

Adevărat că Mântuitorul s’a adresat mai ales celor 
mici şi apăsaţi, desmoşteniţilor lumei acesteia şi n’a avut 
vr’o deosebită simpatie faţă de societatea înaltă — căr¬ 
turarii şi fariseii — a vremii sale. Dar tot atât de ade¬ 
vărat este că în întreaga literatură a misionarismului bise¬ 
ricii creştine din antichitate nu găsim o singură urmă 


1 Troeltsch: die Soziallehren der christlichen Kirchen, Tiibingen 1919, 
p. 15-16. 

Accentuăm acest lucra mai ales împotriva lui Pohlmann (Ge- 
schichte d. antiken Sozialismus u. Kommunismus 1893/1901) şi Kautsky (Ge- 
schichle des Sozialismus in Einzeldarstellungen I, 1895) cari au căutat să 
explice geneza creştinismului ca un rezultat al frământărilor sociale şi al 
tendin(elor comuniste din timpul imperiului roman, ca un strigăt de des- 
nădejde al înflămânzitei masse proletare. Teoria e greşită din temelie, du- 
păcum aşa de strălucit o arată Troeltsch în cartea sa citată de noi, pentrucă ea 
porneşte dintr’o absolut falsă concepţie a ideii despre împărăţia lui Dum¬ 
nezeu, care fiind o idee prin excelenţă religioasă-etică, nu poate fi pusă 
în funcţie de contingenţele vieţii sociale. — «împărăţia mea nu este din 
lumea aceasta>. (Ioan) 

despre problema socială, 1 aşa cum se pune astăzi. In 
centrul ei sta peste tot problemele mântuirii sufletului, 
probleme cari nu cunosc deosebire de clase. Dimpotrivă 
acestea se topesc totdeauna în idealul mântuirii sufle¬ 
teşti şi al vieţii de veci. 2 3 

Afară de aceea pe vremea împărăţiei romane nici 
nu pare a fi existat un proletariat propriu zis. Ori 
chiar dacă a existat, creştinismul n’a pătruns în mij¬ 
locul lui (în cazărmile de sclavi). In deosebi în Ră¬ 
sărit nu*. 

Tot aşa de şubredă este teoria Iui Kalthoff (Die 
Entstehung des Christentums 1905) şi a altora cari cred 
că creştinismul s’a născut din contactul filozofiei stoice cu 
cluburile comuniste din antichitatea târzie. Ea a fost 
răsturnată complect de cătră învăţatul Overbeck (în opera 
sa «Studien zur Geschichte der alten Kirche» 1875). El 
arată că sclavii stăpânilor necreştini nu puteau fi primiţi 
într’o comunitate creştină decât cu învoirea acestora, 
adecă a stăpânilor. Asta pentru a preveni orice năvală 
a doritorilor de emancipare socială şi politică (pag. 188 
şi 202). Mai mult decât atâta: Biserica însăşi a avut 
uneori sclavi, pe cari, formal, nu i-a eliberat: In ca¬ 
drul bisericii şi al evangheliei lui Hristos sclăvia a fost 
învinsă dinlăuntru în afară, întrucât stăpân şi sclav de 
o potrivă erau robi ai lui Hristos 4 . Din punct de ve¬ 
dere religios se bucurau de drepturi egale. Sclavii pu¬ 
teau ocupa şi cele mai înalte slujbe bisericeşti. (Do¬ 
vada, poate, chiar istoria vieţii lui Onisim). 

Simpatia Mântuitorului faţă de cei săraci şi năcăjiţi 
(îndeosebi la ev. Luca) e totuşi foarte explicabilă. Ea 
izvoreşte din incontestabilul adevăr că bogăţia şi bună¬ 
starea materială peste tot, de obiceiu abate pe om dela 
preocupările unei vieţi duhovniceşti superioare şi dela 
urmărirea unor idealuri de o valoare permanentă. Căci: 

1 Baumgarten: Bergpredigt und Kultur der Gegenwart. Tiibingci» 

1921, p. 14. 

3 Baumgarten, Op. cit. p. 12. 

3 Baumgarten Op. cit. p. 13. 

4 Troeltscb, Op. cit. pag. 19. 



— >28 — 

t 

«Unde este comoara voastră, acolo este şi inima 
voastră» (Mat. 6, 21; Luca 12, 34). Tot acest adevăr 
incontestabil a zămislit şi pesimista reflexie a Mântui¬ 
torului : 

«Cât de anevoie vor intra în împărăţia lui Dum¬ 
nezeu ceice au avuţii. Că mai lesne este a trece cămila 
prin urechile acului, decât bogatul a intra în împărăţia 
lui Dumnezeu!» (Luca 18, 24—25; Marcu 10, 22—25; 
Mat. 19, 23—24). 

Cu neputinţă nu i este însă nici bogatului să intre 
în împărăţia lui Dumnezeu (Marcu 10, 27) dacă nu este 
subjugat, rob al acestei bogăţii; dacă dimpotrivă o pune 
în slujba ajutorării celor săraci. 

Dar dupăcum, principial, bogatul nu este exclus 
dela fericirea vecinică, tot aşa nici sărăcia, prin ea în¬ 
săşi, nu face pe cineva necondiţionat părtaş al împărăţiei 
lui Dumnezeu. 

«Predica lui Isus nu e ascetică; îi lipseşte orice 
tendinţă de a coborî viaţa trupească şi plăcerea ca atare, 
precum şi de a preamări sărăcia, pentru ea însăşi. Dar 
ordinea socială şi munca preţuesc numai în măsura în 
care peste tot sânt necesare vieţii; ele înşile nu au o 
valoare etică. Aici zace deosebirea dintre concepţia po¬ 
pulară orientală faţă de trebuinţele unei culturi supe¬ 
rioare; aici vorbeşte radicalismul religios, care nu e în 
stare să recunoască o valoare lucrurilor, cari nu se ra- 
poartă direct la viaţa religioasă. Predica lui Isus e mai 
de grabă eroică decât ascetică. Ea-şi temperează ero¬ 
ismul numai prin «slăbiciunea» încrederii religioase în 
Dumnezeu şi a credinţei în iertare, nu însă prin com¬ 
promisuri cu postulatele vieţii lumeşti şi ale «naturii lu¬ 
crurilor». Din această împrejurare trebue înţeleasă ati¬ 
tudinea ei faţă de stat, societate, muncă, proprietate etc.» 1 

Ceeace însemnează că ea trebue să fie indiferentă 
şi să nu vadă în aceste instituţii nici valori permanente, 
nici lucruri cari singure îmbunătăţesc viaţa. Ei îi lipseşte 
orice program direct de înnoire socială, orice interes de 


1 Troeltsch: Op. cit. pag. 45. 




29 


promovare a culturii sociale, politice şi iuridice. In loi ui 
lui stă însă postulatul pregătirii pentru venirea împăi.v 
ţiei lui Dumnezeu, prin împărtăşirea religioasă a drajM» 
stei şi a muncii sfinţitoare, în cadrul orânduielilor 
lumeşti existente. Dar nici această împărăţie nu va aduce 
o nouă orânduire socială, o nouă orânduire a statului, 
a societăţii, a familiei, întemeiată de Dumnezeu, insti 
tuţii cari atunci nici nu vor exista 1 (cfr. Mat. 22, 30: 
«Că la înviere nici se însoară nici se mărită, ci ca în¬ 
gerii lui Dumnezeu în cer sânt»). 

Pauperismul reprezentat mai ales de evanghelistul 
Luca şi promovat de biserică şi de împrejurări isto¬ 
rice până la excesele franciscanismului, poate izvori 
şi din urmărirea metodică a idealului evanghelic, dar şi 
din înţelegerea greşită a acestuia, prin generalizarea şi 
dogmatizarea falsă a unor exemple şi parabole ale 
căror elemente au fost luate din anumite împrejurări de 
viaţă patriarhală. 

Dacă Mântuitorul ar fi trăit mai târziu, într’unul 
din marile oraşe ale Occidentului, de bună seamă ar fi 
vorbit altfel şi în alte pilde luate din viaţă şi ar fi poe¬ 
tizat El dumnezeieştile sale învăţături. Dar dupăcum nu 
ne este îngăduit să dogmatizăm exemplele luate din 
viaţa patriarhală a Orientului, tot aşa nu ne-ar fi permis 
să dăm prin ipoteză o valoare absolută, să interpretăm 
literal, exemplele luate din complexa viaţă culturală a 
oraşelor mondiale. Vorba apostolului Pavel rămâne 
pentru vecii vecilor o călăuză nesmintită: «Litera omoară, 
iar duhul face viu». (2 Cor. 3, 6). 

Ceace s’a spus despre raportul evangheliei lui Uri 
stos faţă de viaţa economică se poate spune şi despre 
raportul ei faţă de celelalte laturi ale vieţii sociale: 
viaţa familiară, politică, culturală etc. 

Evanghelia lui Hristos nu e în funcţie de conside¬ 
raţii de natură sociologică. Ea este prin excelenţă de 
natură religioasă, etică. Prin urmare idealul ei nu se 


1 Baumgarten op. cit. pag. 19. 

realizează prin orânduirea vieţii externe, prin legiferarea 
raporturilor sociale dintre oameni, — în orice caz nu 
în primul rând prin acestea — ci prin înnoirea sufle¬ 
tească, individuală, a fiecărui om. Iar unicul mijloc pentru 
această înnoire, care e menită să schimbe faţa lumii, 
este cel indicat prin «porunca cea mare» a Mântuito¬ 
rului. (Mat. 22, 37—38). Căci: 

«De-aş grăi în limbile îngereşti 

[şi omeneşti, iar dragoste nu am, 

Făcutu-m’am aramă sunătoare 
Şi chimval răsunător. 

Şi de-aş avea prorocie 

Şi de-aş şti toate tainele şi toată ştiinţa. 

Şi de-aş avea toată credinţa, 

[cât să mut şi munţii,, şi dragoste nu am, 

Nici un folos nu-mi este. 

Şi de-aş împărţi toată avuţia mea 
Şi de-aş da trupul meu să-l arză, 

Şi dragoste nu am, 

Nici un folos nu-mi este. 

Dragostea îndelung rabdă, 

Se milostiveşte; 

Dragostea nu pismueşte, 

Dragostea nu se semeţeşte, 

Nu se trufeşte; 

Nu se poartă cu necuviinţă, 

Nu caută ale sale, 

Nu se întărâtă, 

Nu gândeşte răul; 

Nu se bucură de nedreptate, 

Ci se bucură de adevăr; 

Toate le sufere, 

Toate le crede, 

Toate le nădăjdueşte, 

Toate le rabdă. 

% 

Dragostea niciodată nu cade! 

(1 Cor. 13, 1—8). 

Iată pricina pentru care evanghelia Mântuitorului 
tinde să realizeze marea reformă a vieţii umane dinlă¬ 
untru în afară şi nu invers, cum vrea să facă acest 
lucru sociologia modernă. 

* 

Să vedem acum, după aceste consideraţii prelimi¬ 
nare, care este atitudinea apostolului Pavel faţă de in¬ 
stituţia sclăviei şi cum rezolvă el, practic, cazul scla¬ 
vului Onisim. 

Pavel e un spirit ponderat. Aproape Antipodul lui 
Petru. Cel dintâi urcă muntele idealului creştin, pe 
drumul mai lung şi mai greu, dar mai sigur. Cel din 
urmă vrând să-şi scurteze uneori drumul şi să-şi mic¬ 
şoreze sarcina, o mai ia pe poteci, mai cade în prăpă¬ 
stii, se scoală, cade, iar se scoală... 

Pavel a fost un creştin desăvârşit şi un conştient 
cetăţean roman. Nu s’a sustras nici unei îndatoriri pe 
care i-o impunea chemarea sa de apostol al lui Hristos. 
Dar şi-a împlinit şi obligaţiile faţă de stat şi societate, 
dupăcum n’a renunţat nici la drepturile pe cari i le da 
cetăţenia sa romană. 

In viaţa politică era deci omul legalităţii: «Toată 
suflarea să se supună stăpânirilor mai înalte; că nu 
este stăpânire fără numai dela Dumnezeu şi stăpânirile 
cari sânt, dela Dumnezeu sânt rânduite. Pentru aceea 
celce se împotriveşte stăpânirii, rânduielii lui Dumnezeu 
se împotriveşte, etc.» (Rom. 13, 1 urm.) 

Pavel sfătuia deci pe învăţăceii săi să se supună 
stăpânirii — chiar dacă aceasta nu era o stăpânire 
ideală, cum ar fi vrut-o el (dovadă acelaş capitol al cp. 


32 


cătră Romani). In ordinea socială el era acelaş om 
al legii. 

Sub raport juridic recunoştea deci şi instituţia scla¬ 
viei. Dar el o desfiinţa prin ideia evanghelică a dra¬ 
gostei creştine, care sta la temelia doctrinei sale cu 
privire la raportul dintre sclav şi stăpân. 

«Fiecare întru chemarea care s’a chemat, întru aceea 
să rămâe. Rob eşti chemat? Nu te griji; ci deşi poţi 
să fi slobod, mai mult te supune. Că celce este chemat 
întru Domnul rob, slobod Domnului este; aşişderea şi 
celce este chemat slobod, rob este lui Hristos. Cu preţ 
sunteţi cumpăraţi; nu vă faceţi robi oamenilor». (1 Cor.. 
7, 20-23). 

Pavel formula în aceste cuvinte paradoxale atitu¬ 
dinea Bisericii universale faţă de problema sclăviei. De 
aceea nu ne mirăm dacă în repeţite rânduri a fost acu¬ 
zată că nu s’a identificat cu tendinţele de emancipare 
ale sclavilor (şi ale femeii). Această acuză nu poate fi 
totuşi decât rezultatul unei judecăţi superficiale. Căci 
tocmai în indiferentismul aproape ostentativ al Bisericii 
faţă de formele externe, vecinie schimbăcioase, ale vieţii 
stă puterea ei şi a creştinismului peste tot. Să ne în¬ 
chipuim ce s’ar fi ales de evanghelia Mântuitorului, dacă 
ea ar fi fost pusă în directă funcţie de frământările so¬ 
ciale ale vremii! «Vestea nouă» ar fi stârnit poate o 
răscoală a sclavilor în plus, dar ar fi fost stinsă pentru 
totdeauna, ori cel puţin pentru multă vreme — odată cu 
înăbuşirea acestei răscoale. 

«Dar evanghelia nici n’are nimic, în mod direct, cu 
problema socială; ea vrea să fie o nouă religie şi o nouă 
comunitate morală a fraţilor uniţi în credinţă, nu o nouă 
orânduire a raporturilor sociale externe. Ea stă pe temelia 
principială a schimbării şi a înnoirii dinlăuntru în afară, 
nu dinafară în lăuntru; ea porunceşte cu o nesmintită 
încredere: faceţi pe oameni buni şi liberi în viaţa lor 
spirituală, şi raporturile (externe) se vor schimba, vor 
trebui să se schimbe. Ea nu urmăreşte nivelarea inega¬ 
lităţilor sociale existente, dar aduce, în cadrul acestor 

inegalităţi o nouă viaţă în care vechile conflicte dispar. 
In aparenţă e foarte conservatoare, dar ea se razimă pe 
o radicală libertate religioasă, care se ridică mult peste 
toate valorile sociale ale umanităţii, lată de ce în ultima 
analiză, chiar şi achiziţiile de emancipare modernă îşi 
au rădăcina în pământul sfinţit prin cultura evangheliei. 
Căci nu este o întâmplare că tocmai popoarele creştine 
au fost cele dintâi cari au desfiinţat instituţia sclăviei... 

Pavel are vrednicia istorică de a nu fi îndrumat 
evanghelia în alvia pripitelor frământări sociale, ci în a 
unei lente evoluţii istorice — dinlăuntru în afară.» 1 

In cazul nostru, legea civilă îi poruncea să trimită 
pe Onisim îndărăt la stăpânul său. Dar prin îndrumările 
pe cari i le dă lui Filimon, prin rugămintea pe care i-o 
adresează acestuia că să-I primească pe Onisim cu dra¬ 
gostea de care e vrednic un frate în Hristos — Pavel 
desfiinţează de fapt raportul de drept dintre stăpân şi 
slugă, dintre domn şi sclav. Astfel, cu toate că Onisim 
rămâne, formal, robul lui Filimon, în fond abizul care-i 
despărţia până acuma e închis: dragostea creştină a să¬ 
vârşit minunea pe care, singură, nici o legislaţie lumească 
n’o putea săvârşi. 

Epistola cătră Filimon e cel mai strălucit exemplu 
de felul în care marele apostol Pavel a ştiut să con¬ 
cilieze ordinea socială existentă cu postulatele • evan¬ 
gheliei lui Hristos. Ea este o capodeoperă de tact 
pastoral, de înţelepciune apostolică, din care se desprinde 
luminos marele adevăr, că în fond: desăvârşita iubire 
creştinească şi sclăvia se exclud. 

«Dragostea înlătură monstruoasa instituţie. Tocmai 
în această tratare a problemei sclăviei se vădeşte in¬ 
contestabila autenticitate a epistolei; ca în 1 Cor. 7, 21, 
se respectă şi aici raporturile sociale externe şi se evită 
ştirbirea violentă a dreptului civil; în acelaş timp se in¬ 
dică însă şi drumul ce duce peste prăpastia instituţiei 

din lumea veche. Tocmai de aceea epistola cătră Fiii- 

* 

1 W. Busset: Der erste Brief an die Korinther (în Joh. Weiss: Die 
Schriften des Neuen Testaments, II 8 , Gotlingen 1917, pag. 105). 



34 


mon poate fi considerată drept unul dintre cele dintâi 
manifeste pentru ştergerea sclăviei, drept preludiul acelui 
sistem plin de înţelepciune, prin care Biserica creştină 
a realizat şi realizează încă şi astăzi fără revoluţie o 
minunată evoluţie \ 


\ 


1 Keppler: Die Sklavenfrage im NT. (Tub. Quartalschr. 1891, pa q 
218 urm.) 

